降桑椹蔡顺奉母・驻马听
作者：刘唐卿
朝代：元

paragraphs: 幼小轻年，腹内孤穷学问浅。
(殿头官云)久闻贤士广览诗书，堪为辅弼之臣也。
(正末唱)你不劳挂念，我是个白衣人怎到得玉阶前？(殿头官云)说贤士文胜颜回，孝越曾参也。
(正末云)大人，小人怎敢比先贤古人也？(唱)鸾鸣胜似鹊声喧，凤飞比雁先腾远。
我自言小生腹空虚，怎敢比高儒选？(殿头官云)蔡秀才，你与延岑厮见者。
(二人做见科)(正末云)呀、呀，哥哥，受您兄弟两拜。
(做拜科，云)您兄弟多亏哥哥，在圣人跟前举荐。
若不是哥哥，小生焉能得到此也？(延岑云)不敢。
虽是某举荐，况贤弟忠孝双全，名播于朝。
据贤弟胸怀锦绣，口吐珠玑，乃翰林之魁首，堪可国家任用。
今日峥嵘，方称贤弟之志也。
(正末云)多谢了哥哥抬举也。
(殿头官云)蔡秀才，当日你母亲不安，冬寒天气，思想桑椹子食用，你可怎生得桑椹子来？你说一遍，我试听者。
(正末唱)。